Sharsharada selfiga tushmoqchi bo`lgan sayyoh 80 metrlik chuqurlikka quladi

Tailandda 33 yoshli fransuz sayyohi sharsharada selfi olishga urinayotgan paytda yiqilib vafot etdi. 80 metr balandlikdan qoyalarga qulagan Bastien Palmier voqea joyida halok bo`lgan.
Polisiya xodimlarining ta`kidlashicha, Palmier Na Mueang sharsharadagi ogohlantirish belgilariga qaramay, xavfsizlik chizig`idan o`tib, jar yoqasigacha borgan. Keyin esa, do`stlarining ogohlantirishlariga ham qaramay harakatlangan Palmierning oyoqlari  sirg`alib ketadi.
Shu joyning o`zida iyul oyida 26 yoshli ispaniyalik sayyoh ham selfi oqibatida vafot etgan edi.
O`tgan yili Hindistonda o`tkazilgan tadqiqotga ko`ra, 2011 yil oktyabr va 2017 yil noyabr oylari orasida dunyo bo`ylab kamida 259 kishi selfi olish paytida vafot etgan.
Ba`zi mamlakatlarda sayyohlarni selfi xavfidan ogohlantiruvchi risolalar tarqatiladi, Hindistonning ko`p joylarida «Selfi taqiqlangan hudud» belgilari mavjud.